
 ____.___. 2010. a. nr ___ 

Projekti „Tehnilise infrastruktuuri ehitamine tööstuslikul 

territooriumil Kerese, Linda ja Suur-Aguli tänavate vahelisel maa-alal”  
raames rekonstrueeritava soojustrassi omandamine  
Narva Linnavalitsus võtab vastu protokollilise otsuse:

1. Taotleda Narva Linnavolikogult otsuse vastuvõtmist projekti „Tehnilise infrastruktuuri ehitamine tööstuslikul territooriumil Kerese, Linda ja Suur-Aguli tänavate vahelisel maa-alal” raames rekonstrueeritava soojustrassi omandamiseks vastavalt lisatud Narva Linnavolikogu otsuse eelnõule. 

2. Volitada Narva Linnavalitsuse Linnavara- ja majandusameti direktori kohusetäitjat               Tamara Luigas’t antud küsimuses ette kandma Narva Linnavolikogu istungil.

____.___. 2010. a nr ____
Projekti „Tehnilise infrastruktuuri ehitamine tööstuslikul 

territooriumil Kerese, Linda ja Suur-Aguli tänavate vahelisel maa-alal”  

raames rekonstrueeritava soojustrassi omandamine  

1. ASJAOLUD JA MENETLUSE KÄIK

Narva Linnavolikogu 04.12.2008 otsusega nr 361 „Kerese, Linda ja Suur-Aguli tänavate vahelise maa-ala (Balti ES territoorium detailplaneeringu kehtestamine” on kehtestatud Kerese, Linda ja Suur-Aguli tänavate vahelise maa-ala detailplaneering, mis näeb ette eelnimetatud kinnistute infrastruktuuri arendamist.  

Narva Linnavalitsuse Linnavara- ja Majandusamet töötas koostöös Narva Linna Arenduse ja Ökonoomika Ametiga välja projekti “Tehnilise infrastruktuuri ehitamine tööstuslikul territooriumil Kerese, Linda ja Suur-Aguli tänavate vahelisel maa-alal” (edaspidi ka Projekt), mille eesmärgiks on minimiseerida suurkoondamistest tulenenud negatiivset sotsiaalmajanduslikku mõju linnale ning realiseerida uued arengueeldused Eesti majandusmudeli muutumise tingimustes läbi täiendavate tööstusettevõtete kaasamise linna majandusse ja töökohtade loomise Narva linnas.

Projekti tegevusteks on tehnilise infrastruktuuri rekonstrueerimine ja ehitamine (sh juurdepääsuteed) tööstuslikul territooriumil Kerese, Linda ja Suur-Aguli tänavate vahelisel maa-alal.

09.12.2009 ja 29.04.2010 esitas Narva linn (Narva Linnavalitsuse Linnavara- ja majandusameti kaudu) Ettevõtluse Arendamise Sihtasutusele (edaspidi ka EAS) taotluse Projektile ning 04.05.2010 otsustas EAS rahuldada Narva linna taotluse Projektile, mille kogumaksumus on 18 242 374,40 krooni, millest Narva linna omafinantseering on 2 736 356,20 krooni ja toetus on 15 506 018,20 krooni. 

Projekti elluviimise ning EAS-lt toetuse saamise tingimuseks on Projekti arendamisega seotud kinnistute või ehitiste üleandmine Narva linna omandisse või valdusse. Antud tingimuse täitmiseks omandas Narva linn Cargotec Eesti AS-lt 24.08.2009 kinnistute tagasiostuõigusega müügilepingu, eelmärgete kandmise kinnistamisavalduse, reaalservituutide seadmise lepingu, asjaõiguslepingu ja kinnistamisavalduse (Narva notari Tatjana Boitsova ametitoimingute raamatu registri nr 84917566) alusel Narvas Linda tn 26, Linda tn 30 ja Suur-Aguli tn 13 asuvad kinnistud hinnaga 1 (üks) Eesti kroon Narva linna kohustusega finantseerida eelnimetatud kinnistutel infrastruktuuri rajamist vastavalt Projektile. 

Samuti näeb Projekt ette Kerese, Linda ja Suur-Aguli tänavate vahelisel maa-alal asuva soojustrassi rekonstrueerimist. Kõnesoleva soojustrassi osa on Cargotec Eesti AS omandis. 28.05.2010 laekus Narva Linnavalitsuse Linnavara- ja majandusametile avaldus Cargotec Eesti AS-lt, milles pakutakse tasuta üle anda Narva linna omandisse Cargotec Eesti AS omandis olev soojustrass selle edasiseks rekonstrueerimiseks Projekti raames.   

Üleantav soojustrass asub reformimata riigimaal ning selle edasiseks rekonstrueerimiseks tuleb taotleda riigilt servituudi seadmist Narva linna kasuks. 
2. ÕIGUSLIKUD JÄRELDUSED

Kohaliku omavalitsuse korraldamise seaduse (KOKS) § 22 lõike 1 punkti 8 kohaselt kuulub volikogu ainupädevusse laenude ja teiste varaliste kohustuste võtmine. Antud juhul võtab Narva linn endale soojustrassi omandamisega samaaegselt varalised kohustused selle rekonstrueerimise osas.

Vastavalt Narva Linnavolikogu 21.06.2005 määruse nr  20/57 „Linnavara eeskiri“ punktile 35, kui tasuta üleantava asjaga seotud varalised õigused on oluliselt väiksemad sellega kaasnevatest kohustustest, võtab linnale tasuta üleantavate asjade ja varaliste kohustuste osas otsuse vastu linnavolikogu. 

3. OTSUS

3.1. Omandada tasuta Narva linnale Cargotec Eesti AS-lt viimase omandis oleva soojustrass, mille asukoht on näidatud lisatud skeemil.
3.2. Taotleda riigi ees otsuse punktis 3.1 nimetatud soojustrassi rekonstrueerimiseks vajaliku isikliku kasutusõiguse seadmist Narva linna kasuks.
3.3. Volitada linnapea Tarmo Tammiste’t allkirjastama Narva linna nimel käesoleva otsuse punktis 3.1 nimetatud soojustrassi omandamise leping.  
3.4. Volitada linnapea Tarmo Tammiste’t esitama riigile Narva linna nimel käesoleva otsuse punktis 3.2 nimetatud taotluse. 
4. RAKENDUSSÄTTED

4.1. Narva Linnavolikogu kantseleil teha otsus teatavaks Narva Linnavalitsusele.

4.2. Otsus jõustub seadusega sätestatud korras.

4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Mihhail Stalnuhhin

Narva Linnavolikogu esimees

